|  |
| --- |
|  *Ovo je glavno značenje pojma **Banská Štiavnica**. Za druga značenja, v. Okrug Banská Štiavnica.* |

**Banská Štiavnica** (njem. *Schemnitz*), (mađ. *Selmecbánya*) je grad u središnjem dijelu Slovačke, južno od Zvolena i Banske Bystrice. Smješten je u središtu golemog kaldera koji je nastao urušavanjem drevnog vulkana, a njegov rub se danas zove planina Štiavnica.

Zbog izuzetno očuvane srednjovjekovne arhikteture grad je 11. prosinca 1993. upisan na UNESCO-v popis svjetske baštine.

Novi dvorac iznad grada
Stari dvorac iz zraka

Povijest
--------

Gradu duguje svoje postojanje i lokacija rudnicima posebice zlata i srebrna. Prvi rudari su došli iz Češke i Šleske. Prvi put spominje u zakonu iz 1156. kao *Terra banensium*.

God. 1627. ovdje se prvi put koristio barut u rudarstvu, a 1722. rudnici su se poplavili i morali su se ispumpavati za što su se koristili parnim strojem, što je bila prva uporaba parnog stroja izvan Ujedninjenog Kraljevstva. God. 1735. osnovana je rudarska škola (kasnije premještena u Beč), a 1763. ovdje je osnovan fakultet za mineralogiju koji je u drugoj polovici 19. stoljeća marginaliziran zbog mađarizacije i većina studenata odlazi u Leoben.

God. 1873. upravno se ujedinio sa susjednim gradom Banska Bela (*Banská a Belá*), te su ostali jedan grad sve do 1954. godine.

Kužni pil na glavnom trgu sv. Trojstva

Znamenitosti
------------

Zbog izuzetno očuvane srednjovjekovne arhikteture grad je 11. prosinca 1993. upisan na UNESCO-v popis svjetske baštine. Središte grada je povijesni Trg Svetog Trojstva (*Trojičné námestie*) kojim dominira veliki kužni pil. Na trgu se nalazi Gradska vijećnica i minearološki muzej, a na njemu se često održavaju kulturne manifestacije.

Gotička Gradska vijećnica iz 14. stoljeća je od 1507.-1679. godine obnovljena u renesansnom stilu s pripojenom kapelom sv. Ane koja je srušena u 18. stoljeću, te na njenom mjestu stoji skulptura Gospe (*Panna Maria*). Od 1787.-88. današnji barokni izgled mu je dao majstor zidar Pircker.

Dva dvorca, Stari (*Starý zámok*) i Novi (*Nový zámok*), su pretvoreni u muzeje. Otvoreni muzej rudarstva nudi 2 km dug podzemni obilazak rudnika srebra iz 17. stoljeća, dok je stari rudnik *Glanzenberg* još stariji, a nalazi se odmah ispod središta grada i privlači veliki broj posjetitelja još od vremena cara Franje Josipa.

Grad je okružen starim vještačkim rezorvoarima vode za rudarenje (tajchy) od kojih su 60tak izgrađeni od 15. do 18. stoljeća. Oni su povezani s više od 100 km dugom mrežom kanala. Danas ovo područje služi kao rekreacijska zona grada.

* Crkva sv. Katarine i Gradska vijećnicaCrkva sv. Katarine i Gradska vijećnica
* Gradska vijećnicaGradska vijećnica
* Stari dvorac iznutraStari dvorac iznutra
* Stari dvoracStari dvorac
* Novi dvoracNovi dvorac

Stanovništvo
------------

Grad je prema procjeni stanovništva iz 2005. imao 10.662 stanovnika, dok je prema redovnom popisu stanovništva iz 2001. godine imao 10.674 stanovnika.

### Etnički sastav

* Slovaci 93,9%
* Romi 2%
* Karpatski Nijemci i ostali.

### Religija

* rimokatolici 65%
* ateisti 18,9%
* luterani 7,6%

Izvor
-----

1. ↑  Statistical Office of the Slovak Republic (www.statistics.sk). Hustota obyvateľstva - obce. Preuzeto 2024-03-28. Postavke: *om7014rr\_obc: AREAS\_SK*, *om7014rr\_ukaz: Rozloha (Štvorcový meter)*. Vrijednosti za 2023-06-31/2023-07-01.
2. ↑  Statistical Office of the Slovak Republic (www.statistics.sk). Počet obyvateľov podľa pohlavia - obce (ročne). Preuzeto 2024-03-28. Postavke: *om7101rr\_obc: AREAS\_SK*.
3. ↑  Statistical Office of the Slovak Republic (www.statistics.sk). Hustota obyvateľstva - obce. Preuzeto 2024-03-28. Postavke: *om7014rr\_obc: AREAS\_SK*. Vrijednosti za 2023-06-31/2023-07-01.
4. ↑   Arhivirano 2007-11-16 na Wayback Machine-u Statistički zavod Slovačke

Vanjske poveznice
-----------------

* Web stranica grada Arhivirano 2008-08-04 na Wayback Machine-u
* Statistički podaci Arhivirano 2007-11-16 na Wayback Machine-u

### Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Banská Štiavnica** |

| * p
* r
* u
Svjetska baština u Slovačkoj |
| --- |
|  | 
Rudarski grad Banská Štiavnica • 
Historijski centar Bardejova • 
Karpatske i njemačke prašume bukve1) • 
Krške špilje Aggteleka i Slovačkog krša 2) • 
Gradovi Levoča i Spišské Podhradie s okolnim spomenicima (Dvorac Spiš, Spišská Kapitula i Žehra) • 
Slovačke drvene crkve na Karpatima • 
Selo Vlkolínec
 | Slovačka zastava |
| **Slovačka nematerijalna svjetska baština**

Fujara i njezina glazba |
| 
1) Zajednička svjetska baština Slovačke i Ukrajine 
2) Zajednička svjetska baština Mađarske i Slovačke  |

***Banská Štiavnica*** na Wikimedijinoj ostavi